CELEX: 
Language: da
Date: 2006-12-06 00:00:00
Title: 2006/814/EF: Europa-Parlamentets afgørelse af 27. april 2006 om decharge for gennemførelsen af Den Europæiske Unions almindelige budget for regnskabsåret 2004, Sektion VI — Det Europæiske Økonomiske og Sociale Udvalg#Europa-Parlamentets beslutning med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2004, Sektion VI — Det Europæiske Økonomiske og Sociale Udvalg

6.12.2006   
            
            
               DA
            
            
               Den Europæiske Unions Tidende
            
            
               L 340/40
            
         
      EUROPA-PARLAMENTETS AFGØRELSE
   
   af 27. april 2006
   om decharge for gennemførelsen af Den Europæiske Unions almindelige budget for regnskabsåret 2004, Sektion VI — Det Europæiske Økonomiske og Sociale Udvalg
   (2006/814/EF)
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2004 (1),
            
         
               —
            
            
               der henviser til det endelige årsregnskab for De Europæiske Fællesskaber for regnskabsåret 2004, Bind III (N6-0027/2005 — C6-0362/2005),
            
         
               —
            
            
               der henviser til Revisionsrettens årsberetning for regnskabsåret 2004 med institutionernes svar (2),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
            
         
               —
            
            
               der henviser til Rådets henstilling af 14. marts 2006 (5971/2006 — C6-0092/2006),
            
         
               —
            
            
               der henviser til EF-traktatens artikel 272, stk. 10, og artikel 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 50, 86, 145, 146 og 147,
            
         
               —
            
            
               der henviser til finansforordningen af 21. december 1977 vedrørende De Europæiske Fællesskabers almindelige budget (5),
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0114/2006),
            
         
               1.
            
            
               meddeler Det Europæiske Økonomiske og Sociale Udvalgs generalsekretær decharge for gennemførelsen af budgettet for regnskabsåret 2004;
            
         
               2.
            
            
               fremsætter sine bemærkninger i den vedføjede beslutning;
            
         
               3.
            
            
               pålægger sin formand at sende denne afgørelse og beslutningen, der udgør en integrerende del heraf, til Rådet, Kommissionen, Domstolen, Revisionsretten, Det Europæiske Økonomiske og Sociale Udvalg, Regionsudvalget, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Josep BORRELL FONTELLES
         
         
            Formand
         
      
      
         Julian PRIESTLEY
         
         
            Generalsekretær
         
      
   
   
      (1)  EUT L 53 af 23.2.2004.
   
      (2)  EUT C 301 af 30.11.2005, s. 1.
   
      (3)  EUT C 301 af 30.11.2005, s. 9.
   
      (4)  EFT L 248 af 16.9.2002, s. 1.
   
      (5)  EFT L 356 af 31.12.1977, s. 1.
   
      
         EUROPA-PARLAMENTETS BESLUTNING
      
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2004, Sektion VI — Det Europæiske Økonomiske og Sociale Udvalg
      EUROPA-PARLAMENTET,
      
                  —
               
               
                  der henviser til Den Europæiske Unions almindelige budget for regnskabsåret 2004 (1),
               
            
                  —
               
               
                  der henviser til det endelige årsregnskab for De Europæiske Fællesskaber for regnskabsåret 2004, Bind III (N6-0027/2005 — C6-0362/2005),
               
            
                  —
               
               
                  der henviser til Revisionsrettens årsberetning for regnskabsåret 2004 med institutionernes svar (2),
               
            
                  —
               
               
                  der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
               
            
                  —
               
               
                  der henviser til Rådets henstilling af 14. marts 2006 (5971/2006 — C6-0092/2006),
               
            
                  —
               
               
                  der henviser til EF-traktatens artikel 272, stk. 10, og artikel 275 og 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 50, 86, 145, 146 og 147,
               
            
                  —
               
               
                  der henviser til finansforordningen af 21. december 1977 vedrørende De Europæiske Fællesskabers almindelige budget (5),
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget (A6-0114/2006),
               
            
                  1.
               
               
                  bemærker, at Det Europæiske Økonomiske og Sociale Udvalg (EØSU) i 2004 administrerede et budget på 103 000 000 EUR med en udnyttelsesgrad på 88,56 % (2003: 98,12 %);
               
            
                  2.
               
               
                  henviser til, at de interne kontrolstandarder blev fastlagt i juli 2004, men at EØSU endnu ikke har truffet alle de nødvendige foranstaltninger til at opfylde disse standarder fuldt ud, jf. punkt 9.23 i Revisionsrettens årsbretning;
               
            
                  3.
               
               
                  påpeger under henvisning til Revisionsrettens bemærkninger i årsberetningens punkt 9.7 om overførsler af en del af de ansattes løn med anvendelse af justeringskoefficienter, at der i et betydeligt antal tilfælde var blevet givet tilladelse til sådanne overførsler, uden at tjenestemanden havde indgivet tilstrækkelig dokumentation for sin ret til den pågældende overførsel; mærker sig, at der ifølge oplysninger fra EØSU blev truffet korrigerende foranstaltninger i 2005;
               
            
                  4.
               
               
                  minder om, at EØSU i 2004 forsikrede, at der ikke siden var forekommet nogen form for uregelmæssigheder ved afregning af medlemmernes rejseudgifter (6); påpeger, at Revisionsretten i sin årsberetning for regnskabsåret 2003, offentliggjort i november 2004, ikke desto mindre henviste til, at der i tre tilfælde var udbetalt et beløb i rejsegodtgørelse til medlemmer af EØSU, som var dobbelt så stort som det beløb, der var fastsat i udvalgets egne regler; konstaterer, at den belgiske offentlige anklager har indledt en formel undersøgelse på grundlag af de resultater, som OLAF var nået frem til, nemlig at der var en umiddelbar formodning om, at et medlem af EØSU over en seksårig periode uretmæssigt havde gjort krav på godtgørelse af udgifter på op til 45 000 EUR; er klar over, at EØSU vedtog at ophæve det pågældende medlems immunitet, og at den kompetente belgiske domstol forventes at afsige dom inden udgangen af 2006;
               
            
                  5.
               
               
                  mærker sig, at EØSU i 2004 ændrede sine interne bestemmelser med det formål at udpege en næstformand med ansvar for budgetspørgsmål og for forbindelserne med Parlamentet;
               
            
                  6.
               
               
                  glæder sig over, at EØSU har fremsendt sin årlige aktivitetsrapport, herunder en beretning fra den interne revisor ledsaget af en revisionserklæring fra den ved delegation bemyndigede anvisningsberettigede;
               
            
                  7.
               
               
                  bemærker, at EØSU's generalsekretær tager forbehold med hensyn til, om lønberegningerne, der i regnskabsåret 2004 var baseret på det nye NAP it-system, var korrekte, og at dette spørgsmål også behandles i punkt 9.5 i Revisionsrettens beretning;
               
            
                  8.
               
               
                  henviser til følgende punkter, som er berørt i den årlige aktivitetsrapport:
                  
                              —
                           
                           
                              stigningen i antallet af medlemmer fra 222 til 317 (svarende til 42,79 %) efter udvidelsen den 1. maj 2004
                           
                        
                              —
                           
                           
                              nedlæggelse af forskudsforvaltningskontoret pr. 1. januar 2004 og efterfølgende indførelse af direkte behandling af betalingsordrer i Si2-computerprogrammet
                           
                        
                              —
                           
                           
                              en forhøjelse i oversættelsesanmodningerne på 33,5 % i forhold til 2003
                           
                        
                              —
                           
                           
                              en forhøjelse på 35 % i antallet af møder
                           
                        
                              —
                           
                           
                              problemer med NAP samt vanskeligheder med rekruttering af det nødvendige personale i 2004;
                           
                        
            
                  9.
               
               
                  konstaterer, at EØSU ud over flytningen til den netop færdiggjorte Belliard-Bygning (sammen med Regionsudvalget) har et byggeprogram omfattende fire andre bygninger (Belliard 68, Belliard 96, Trèves og Remorqueur) og vil få brug for yderligere kontorer i forbindelse med fremtidige udvidelser;
               
            
                  10.
               
               
                  afventer resultaterne af Revisionsrettens revision af procedurerne i forbindelse med erhvervelse og renovering af alle de bygninger, som Regionsudvalget og EØSU er fælles om, herunder Belliard I- og II-Bygningerne; mener også, at der bør foretages en revision af renoveringen af Montoyer-Bygningen; påpeger, at det i betydelig grad ville mindske risiciene for de små institutioner at leje bygninger, og at denne løsning bør overvejes som et seriøst alternativ til eventuelle fremtidige ejendomsprojekter; bifalder, at lederen af infrastrukturenheden som følge af politikken for følsomme funktioner har fået nyt job, og at der er ved at blive ansat en ny i denne stilling;
               
            
                  11.
               
               
                  glæder sig over, at EØSU's årlige aktivitetsrapport omfatter resultaterne af den efterfølgende kontrol i overensstemmelse med artikel 52 i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (7), hvori det hedder:
                  »I den årsberetning, som den ved delegation bemyndigede anvisningsberettigede forelægger sin institution, redegøres der bl.a. for resultatet af den efterfølgende kontrol«;
               
            
                  12.
               
               
                  mener, at de øvrige institutioner med stor fordel kunne følge EØSU's eksempel i den forbindelse.
               
            
         (1)  EUT L 53 af 23.2.2004.
      
         (2)  EUT C 301 af 30.11.2005, s. 1.
      
         (3)  EUT C 301 af 30.11.2005, s. 9.
      
         (4)  EFT L 248 af 16.9.2002, s. 1.
      
         (5)  EFT L 356 af 31.12.1977, s. 1.
      
         (6)  Jf. punkt 3 i Europa-Parlamentets beslutning med bemærkningerne til afgørelsen om decharge for gennemførelsen af Den Europæiske Unions almindelige budget for regnskabsåret 2002 — Sektion VI — Det Europæiske Økonomiske og Sociale Udvalg (EUT C 104 E af 30.4.2004, s. 698).
      
         (7)  EFT L 357 af 31.12.2002, s. 1. Senest ændret ved forordning (EF, Euratom) nr. 1261/2005 (EUT L 201 af 2.8.2005, s. 3).